6. Ditokelo tsa ditlelaente tsa rona di tla dula di sireleditswe. E re ka tiro ya Basupi ba ga Jehofa e ne e thibetswe kwa Uganda ka nako eo, ke ne ka gakololwa gore ke nne mo nageng eo mme ke batle tiro. Morago ga loeto lo loleele ka terena le sekepe, re ne ra goroga kwa Kampala, kwa Uganda. Badiredibagolo ba ne ba sa itumelela go re bona mme ba re letla go nna dikgwedi di le mmalwa fela. Morago ga moo re ne ra laelwa gore re tsamaye. Ntlokgolo e ne ya re laela gore re ye kwa Bokone jwa Rhodesia (e gone jaanong e leng Zambia). Fa re le koo, re ne ra itumelela go kopana le baithuti ka rona ba banè ba Gileade—Frank le Carrie Lewis le Hayes le Harriet Hoskins. Go tloga teng, re ne ra abelwa gape moragonyana kwa Borwa jwa Rhodesia (e gone jaanong e leng Zimbabwe).